Abbas Prulliaci Lodovici regis liberos cum multitudine subsequentium et mulieribus in domum suam receperit, et licet invitus infra terminos carnes sustinuerit ministrari, et mulieres ibidem pernoctare; ad cautelam futurorum definit et ordinat capitulum generale ut dictus abbas XX diebus sit extra stallum abbatis, tribus diebus eorum in levi culpa, reliqua vero pars conventus dicat VII psalmos pœnitentiales, et privatim in ecclesia accipiat disciplinam. Parcitur autem omnibus officialibus personis a depositione ob ipsius dicti domini regis liberorum reverentiam et favorem.